**คณะสัตวแพทยศาสตร์ มข.ร่วมกับบริษัท เพอร์เฟ็ค คอมพาเนียน กรุ๊ป จำกัด จัดสัมมนาให้ความรู้ด้านอาหารม้า**

ในช่วงบ่ายของวันพฤหัสบดีที่ 18 ตุลาคม 2561 ที่ผ่านมา ระหว่างเวลา 13.00 -16.3.0 น. ณ ห้องประชุมประจักษ์ พัวเพิ่มพูลศิริ ชั้น 1 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น โดยภารกิจด้านกิจการนักศึกษาและศิษย์เก่าสัมพันธ์ งานวิจัยและบริการการศึกษา ร่วมกับ**บริษัท เพอร์เฟ็ค คอมพาเนียน กรุ๊ป จำกัด** จัดสัมมนา **“The 5th Vet Student Seminars on Pet Food Nutrition Campus Tour 2018”** หัวข้อ **“โภชนศาสตร์ในม้า: Introduction to Equine Nutrition”** ให้กับนักศึกษาคณะสัตวแพทยศาสตร์ นายสัตวแพทย์ ศิษย์เก่า และประชาชนผู้สนใจ โดยทางบริษัทได้เชิญ คุณ **Theresa Jo Kujawa** ผู้เชี่ยวชาญด้านโภชนาการอาหารม้าจากประเทศสหรัฐอเมริกามาเป็นวิทยากร โครงการนี้มีวัตถุประสงค์เพื่อให้ความรู้ด้านอาหารม้ารวมถึงสร้างความสัมพันธ์อันดีระหว่างบริษัทกับทางคณะ มีนักศึกษาสัตวแพทย์ บุคลากร และผู้สนใจภายนอกคณะ จำนวน 233 คนเข้าร่วมสัมมนาในครั้งนี้ โดยได้รับเกียรติจาก **รศ.น.สพ.ดร.ชูชาติ กมลเลิศ** คณบดี กล่าวต้อนรับและกล่าวเปิดสัมมนา และ **ผศ.น.สพ.ดร.ประวิทย์ บุตรอุดม** รองคณบดีฝ่ายวิชาการ สรุปเนื้อหาเป็นภาษาไทยอีกครั้ง